open-index/open-wikipedia-markdown huggingface dataset:
Ολλανδικό πρωτάθλημα ποδοσφαίρου ανδρών 2007-08

Το **Ολλανδικό πρωτάθλημα ποδοσφαίρου ανδρών 2007-08** ή αλλιώς το **Ερεντιβίζιε 2007-08** ήταν το 52ο πρωτάθλημα Ερεντιβίζιε. Ξεκίνησε στις 17 Αυγούστου 2007 και ολοκληρώθηκε στις 18 Μαΐου 2008 μαζί με τα Play-Offs ανόδου/υποβιβασμού και Ευρώπης.

Πρωταθλήτρια αναδείχθηκε η Αϊντχόφεν για 21η φορά στην ιστορία της, ενώ υποβιβάστηκαν στην Εέρστε Ντιβίζιε οι Εξέλσιορ και Φένλο. Την είσοδο στο Τσάμπιονς Λιγκ 2008-09 κέρδισαν οι Αϊντχόφεν και Τβέντε, στο Κύπελλο ΟΥΕΦΑ 2008-2009 οι Φέγενορντ, Άγιαξ, Χέρενφεν και Ν.Ε.Κ., ενώ για το Κύπελλο Ιντερτότο 2008 κέρδισε η Μπρέντα.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2006-07.

## Βαθμολογία

### Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ
[thumb|right|Ο [Κλας-Γιαν Χούντελααρ, ο τοπ σκόρερ της σεζόν 2007-08.]]

## Play Οffs
### Play Offs για μια θέση στο Τσάμπιονς Λιγκ
;Ημιτελικά

;Τελικός

Η Τβέντε κέρδισε το εισιτήριο για το Τσάμπιονς Λιγκ.

### Play Offs για μια θέση στο Κύπελλο ΟΥΕΦΑ
;Ημιτελικά

;Τελικός

Η Ν.Ε.Κ. κέρδισε το εισιτήριο για το Κύπελλο ΟΥΕΦΑ.

### Play Offs ανόδου/υποβιβασμού
;Πρώτος γύρος

;Δεύτερος γύρος

;Τρίτος γύρος

Η Ντεν Χάαγκ και η Ντε Χράαφσχαπ προβιβάστηκαν στην Ερεντιβίζιε 2008-09.

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2007-2008
Κατηγορία:Έρεντιβιζι
Αντρέας Γκίμπελ

Ο **Αντρέας Γκίμπελ** (γερμ. *Andreas Giebel*, γεν. 1958) είναι Γερμανός ηθοποιός της τηλεόρασης και της σατιρικής επιθεώρησης.

## Βιογραφία
Γεννήθηκε στις 4 Ιουνίου 1958 στο Μόναχο. Ο πατέρας του ήταν γιατρός το επάγγελμα. Μετά το σχολείο μαθήτεψε ως διακοσμητής εσωτερικών χώρων με σκοπό να γίνει σκηνογράφος, άλλαξε όμως επάγγελμα και εργάστηκε ως χειροπρακτικός σε δημόσια λουτρά, και θυρωρός σε δημοτικό σχολείο στο Μόναχο. Στα 21 άρχισε να γράφει δικά του κείμενα και το 1984 παρουσίασε την πρώτη του επιθεώρηση, για την οποία βραβεύτηκε τον επόμενο χρόνο. Παρέμεινε πιστός στην επιθεώρησε από το 1986 και παρουσίασε πολλά και επιτυχημένα προγράμματα, ενώ επανειλημμένα απέσπασε βραβεία.

Παράλληλα εμφανίστηκε στην τηλεόραση σε πολλές επιτυχημένες σειρές, ενίοτε και ως πρωταγωνιστής. Είναι παντρεμένος και έχει τέσσερις θυγατέρες.

## Επιθεωρήσεις
* 1984: *Der Mensch ist sein Fehler* 
* 1986: *Der beste Mensch der Welt*
* 1987: *Wenn da Boaznhocka dramd*
* 1989: *Zwecks fester Lösung locker binden*
* 1989: *Zaghaft Schlachten* (Best of) 
* 1996: *Alpenvirus* 
* 2000: *Vom Heben gezeichnet*
* 2003: *... Der Sonne entgegen!* 
* 2007: *Im Sammelbecken der Leidenschaft*
* 2011: *Das Rauschen in den Bäumen*

## Τηλεοπτικές εμφανίσεις
* 1993: Tatort – Alles Palermo
* 1998-2003: Die Komiker
* 2004–2006, 2012: München 7
* 2006–2011: Die Rosenheim-Cops
* 2007: Das große Hobeditzn (als Sprecher)
* 2007: Beste Zeit 
* 2008: Beste Gegend
* 2008: Ossi’s Eleven 
* 2008: Räuber Kneißl 
* 2008: Todsünde (Fernsehfilm) 
* 2009: Die Perlmutterfarbe
* 2009: Schutzlos (Fernsehfilm)
* 2009: Die göttliche Sophie (Fernsehfilm)
* 2009: SOKO 5113 - *Letzter Halt: Sophienplatz
* 2010: Die letzten 30 Jahre (Fernsehfilm)
* 2011: Föhnlage (Fernsehfilm nach dem gleichnamigen [[Roman]] von [[Jörg Maurer]])
* 2013: Wer hat Angst vorm weißen Mann? – Regie: [[Wolfgang Murnberger]]


== Άλλες κυκλοφορίες ==
* 2002: *Vom Heben gezeichnet – ein Sherpa packt aus*, Audio-CD ISBN 3-7857-1190-5
* 2009: *Altstadtrebellen*, Blessing Verlag, ISBN 978-3-89667-416-6

== Βραβεύσεις ==
* 1985: [[ScharfrichterBeil|Passauer ScharfrichterBeil]]
* 1988: [[St. Ingberter Pfanne]]
* 1989: Österreichischer Kleinkunstpreis Feldkirch 
* 1996: [[Kabarettpreis der Landeshauptstadt München]]
* 1996: *AZ-Stern der Woche* der [[Abendzeitung|Münchner Abendzeitung]], *tz-Rose* der [[Tz|Münchner Tz]]
* 1997: [[Deutscher Kleinkunstpreis]] in der Kategorie *Kabarett*
* 2001: [[Bayerischer Kabarettpreis]] *Hauptpreis*
* 2005: [[Deutscher Kabarettpreis]] *Hauptpreis''
* 2006: Morenhovener Lupe
* 2011: Sigi-Sommer-Taler

## Παραπομπές


## Εξωτερικοί σύνδεσμοι
* 
* επίσημη ιστοσελίδα

Κατηγορία:Γερμανοί ηθοποιοί θεάτρου
Κατηγορία:Γερμανοί ηθοποιοί τηλεόρασης
BBC Radio 4 Extra

Το **BBC Radio 4 Extra** είναι ψηφιακός ραδιοφωνικός σταθμός του BBC. Το πρόγραμμα του σταθμού εκπέμπει όλο το 24ωρο. Ο σταθμός ξεκίνησε να λειτουργεί το 2002 ως **BBC7**, το 2008 μετονομάστηκε σε **BBC Radio 7** και στις 2 Απριλίου του 2011 σε **BBC Radio 4 Extra**.

Ο σταθμός το πρώτο τρίμηνο του 2013 είχε σε εβδομαδιαία βάση 1,642 εκατομμύρια ακροατές, το οποίο ήταν 0.95% ακρόαση.

## Ιστορικό

### BBC7

190px|left|thumb|Το λογότυπο του BBC Radio 7

Ο σταθμός άρχισε να εκπέμπει στις 15 Δεκεμβρίου του 2002 ως **BBC7** από τον κωμικό Paul Merton. Το πρώτο πρόγραμμα του σταθμού ξεκίνησε στις 20:00 και ήταν παρόμοιο με αυτό του BBC Radio 4. Ο σταθμός έπαιζε κυρίως προγράμματα από το αρχείο του BBC. Επιπλέον ο σταθμός είχε και παιδικά προγράμματα, όπως το *The Little Toe Radio Show* και το *The Big Toe Radio Show*.

Ο σταθμός είχε κερδίσει τα βραβεία *Sony Radio Academy Award* το 2003, ήταν υποψήφιος στα βραβεία *Promo Award* το 2004 και το 2005 πήρε ένα αργυρό στα βραβεία *Short-Form*.

Ο σταθμός μετονομάστηκε στις 4 Οκτωβρίου του 2008 σε **BBC Radio 7**, ώστε να έχει την ίδια επωνυμία με τα υπόλοιπα ραδιόφωνα του BBC.

Ο σταθμός, την τελευταία περίοδο της ζωής του, είδε την ακρόασή του να ανεβαίνει πολύ υψηλά για ένα ψηφιακό ραδιόφωνο. Συγκεκριμένα είχε 9.5% ακρόαση, το οποίο είναι 931,000 ακροατές, το πρώτο τρίμηνο του 2010. Το δεύτερο τρίμηνο είχε 949,000 ακροατές, κάνοντας το σταθμό το δεύτερο δημοφιλέστερο ψηφιακό ραδιοφωνικό σταθμό του BBC εκείνο το καιρό.

### BBC Radio 4 Extra
190px|left|thumb|Το λογότυπο του BBC Radio 4 Extra (2011-2022)
Στις 2 Μαρτίου του 2010 το BBC είχε ανακοινώσει ότι ο σταθμός θα ξαναέκπεμπε, με αποτέλεσμα ο σταθμός να επαναλειτουργήσει με ως **BBC Radio 4 Extra** το Σάββατο, 2 Απριλίου του 2011.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Χοσρόης

Το όνομα **Χοσρόης** μπορεί να αναφέρεται:

## Βασιλείς της Αρμενίας
*Χοσρόης Α΄ της Αρμενίας
*Χοσρόης Β΄ της Αρμενίας
*Χοσρόης Γ΄ της Αρμενίας
*Χοσρόης Δ΄ της Αρμενίας

## Βασιλείς της Παρθίας
* Οσρόης Α΄ της Παρθίας (σφετεριστής ή διεκδικητής)
* Οσρόης Β΄ της Παρθίας (σφετεριστής ή διεκδικητής)

## Βασιλείς της Περσίας
*Χοσρόης Α΄ της Περσίας
*Χοσρόης Β΄ της Περσίας
Βαράμης

Το όνομα **Βαράμης** μπορεί να αναφέρεται:

*Βαράμης Α΄ της Περσίας
*Βαράμης Β΄ της Περσίας
*Βαράμης Γ΄ της Περσίας
*Βαράμης Δ΄ της Περσίας
*Βαράμης Ε΄ της Περσίας

Κατηγορία:Αποσαφηνίσεις ονομάτων
Ισδιγέρδης

Με το όνομα **Ισδιγέρδης** μπορεί να αναφέρονται:

*Ισδιγέρδης Α΄ της Περσίας, (399 - 421).
*Ισδιγέρδης Β΄ της Περσίας, (438 - 457).
*Ισδιγέρδης Γ΄ της Περσίας, (632 - 642).
Άρδυς Α΄ της Λυδίας

Ο **Άρδυς**, γιος του Γύγη, ήταν ο δεύτερος Βασιλιάς της Λυδίας της δυναστείας των Μερμνάδων (652 π.Χ. - 603 π.Χ.). Κατά τη διάρκεια της βασιλείας του κατέλαβε την Πριήνη και επιτέθηκε στη Μίλητο. Επίσης, οι Κιμμέριοι διωγμένοι από την πατρίδα τους από τους Σκύθες ήρθαν στη Λυδία καταλαμβάνοντας τις Σάρδεις εκτός από την ακρόπολή της.

## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σελ. 53, ISBN 978-960-352-070-2.

Κατηγορία:Βασιλείς της Λυδίας
Κατηγορία:Δυναστεία των Μερμνάδων
Ολλανδικό πρωτάθλημα ποδοσφαίρου ανδρών 2004-05

Το **Ολλανδικό πρωτάθλημα ποδοσφαίρου ανδρών 2004-05** ή αλλιώς το **Ερεντιβίζιε 2004-05** ήταν το 49ο πρωτάθλημα Ερεντιβίζιε. Ξεκίνησε στις 13 Αυγούστου 2004 και ολοκληρώθηκε στις 22 Μαΐου 2005.

Πρωταθλήτρια αναδείχθηκε η Αϊντχόφεν για 18η φορά στην ιστορία της, ενώ υποβιβάστηκαν στην Εέρστε Ντιβίζιε οι Ντεν Μπος και Ντε Χράαφσχαπ. Την είσοδο στο Τσάμπιονς Λιγκ 2005-06 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ 2005-06 οι Φέγενορντ, Άλκμααρ, Χέρενφεν και Βίλεμ ΙΙ  (μέσω του κυπέλλου Ολλανδίας), ενώ στο Κύπελλο Ιντερτότο 2005 η Ρόντα.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2003-04.

## Βαθμολογία

1 Η Βίλεμ ΙΙ κέρδισε την είσοδο στο Κύπελλο ΟΥΕΦΑ επειδή ήταν φιναλίστ του Κυπέλλου Ολλανδίας 2004-05.

### Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs
### Play Offs ανόδου/υποβιβασμού

## Παραπομπές


## Εξωτερικοί σύνδεσμοι
* RSSSF

Κατηγορία:Εγχώρια ποδοσφαιρικά πρωταθλήματα 2004-2005
Κατηγορία:Έρεντιβιζι
Κλεομένης Οικονόμου

Ο **Κλεομένης Οικονόμου** ήταν αγωνιστής της επανάστασης του 1821 και πολιτικός του ελεύθερου ελληνικού κράτους από το Αίγιο. Αναφέρεται ότι ήταν μορφωμένος και ευφραδής, πολιτευόταν με το Γαλλικό κόμμα του Ι. Κωλέττη. 

Είχε εκλεγεί βουλευτής Αιγιαλείας στις εκλογές του 1847 και χρημάτισε βουλευτής από το 1847 έως το 1850. Αναφέρεται ότι ήταν η "ψυχή" του Κωλλέτη κι είχε προσπαθήσει μαζί με άλλους πολιτικούς να διαβάλλει τον κυβερνήτη Ι. Καποδίστρια. Έπειτα χρημάτισε Γερουσιαστής. 

## Παραπομπές
 
## Εξωτερικοί σύνδεσμοι
* Κλεομένους Οικονόμου Βουλευτού Αιγιαλείας. Λόγος εν τη Βουλή. Περί ικανοποιήσεως ή πολέμου κατά Τουρκίας. Την 15 Ιουνίου 1848., Εν Αθήναις : Τύποις Χρήστου Α. Δούκα, 1848.

Κατηγορία:Βουλευτές Αιγιαλείας
Κατηγορία:Έλληνες γερουσιαστές
Αγρίππας ο Βιθύνιος

Ο **Αγρίππας** ήταν αρχαίος Έλληνας αστρονόμος, ενεργός κατά τα τέλη του 1ου αιώνα μ.Χ.. Το μόνο πράγμα που είναι γνωστό για αυτόν αφορά μία αστρονομική παρατήρηση που κατέγραψε το έτος 92 μ.Χ.. Η παρατήρηση αυτή αναφέρεται από τον Κλαύδιο Πτολεμαίο στην *[[Αλμαγέστη]]* (Ζ΄, 3). Συγκεκριμένα, ο Πτολεμαίος γράφει ότι κατά το δωδέκατο έτος της βασιλείας του Αυτοκράτορα Δομιτιανού, την έβδομη ημέρα του βιθυνιακού μήνα *Μητρώου*, ο Αγρίππας παρατήρησε την επιπρόσθηση ενός τμήματος των Πλειάδων από το νοτιότερο μέρος της Σελήνης.

Ο σκοπός της παρατηρήσεως του Αγρίππα ήταν πιθανώς να ελέγξει τη μετάπτωση των ισημεριών, η οποία είχε ανακαλυφθεί από τον `Ιππαρχο 250 περίπου χρόνια νωρίτερα.

## Δείτε επίσης
* Ο κρατήρας **[[Αγρίππας (κρατήρας)|Αγρίππας]]** κοντά στο κέντρο της ορατής από τη Γη πλευράς της Σελήνης πήρε το όνομά του από τον αρχαίο αυτόν αστρονόμο.

## Παραπομπές


## Εξωτερικοί σύνδεσμοι
* Αγρίππας

Αγριππας
Αρραβώνας

**Αρραβώνας** (ως όρος και έννοια του Ενοχικού Δικαίου) είναι το πράγμα (χρηματικό ποσό ή οτιδήποτε άλλο) που δίνει ο ένας αντισυμβαλλόμενος στον άλλον κατά την κατάρτιση της σύμβασης και για τη διασφάλιση ότι η σύμβαση θα εκτελεσθεί. 
Η λέξη "αρραβώνας" στην ελληνική γλώσσα εμφανίζεται από τους ελληνιστικούς χρόνους και είναι μάλλον αραβικής προελεύσεως. 

Στη γλώσσα των συναλλαγών, αντί του νομικού όρου "αρραβώνας", συνηθέστερη είναι η χρήση της λέξεως "καπάρο". Στην καθημερινή νεοελληνική γλώσσα χρησιμοποιούμε τη λέξη "αρραβώνας" για να δηλώσουμε την αμοιβαία υπόσχεση δύο ανθρώπων για μελλοντική σύναψη γάμου, δηλαδή τη μνηστεία. Η διαφορά αυτή οφείλεται στο ότι παραδοσιακώς η σύναψη μνηστείας γινόταν με την καταβολή "αρραβώνα", δηλαδή ενός αντικειμένου αξίας (συνήθως δακτυλιδιού ή κάτι άλλου), το οποίο είχε χαρακτήρα επιβεβαιωτικό συνήθως, δηλαδή ότι όντως συνάφθηκε μνηστεία. 

Σύμφωνα με το άρθρο 402 του ισχύοντος Αστικού Κώδικα, "αν κατά την κατάρτιση της σύμβασης δόθηκε αρραβώνας, εφόσον δεν ορίστηκε τίποτε άλλο, θεωρείται ότι δόθηκε για την κάλυψη της ζημίας από τη μη εκτέλεση της σύμβασης". Ο κανόνας αυτός είναι ενδοτικού δικαίου. Συνεπώς, οι συμβαλλόμενοι μπορούν να συμφωνήσουν ότι ο αρραβώνας δόθηκε για κάποια άλλη αιτία, όπως α) για να χρησιμεύσει ως απόδειξη ότι όντως καταρτίσθηκε η σύμβαση (επιβεβαιωτικός αρραβώνας), ή β) υπό την έννοια ότι αυτός που δίνει τον αρραβώνα θα δικαιούται να υπαναχωρήσει από τη σύμβαση με μόνη συνέπεια σε βάρος του ότι θα χάσει τον αρραβώνα (αρραβώνας ως επιτίμιο μεταμέλειας) ή γ) ότι αυτός που δίνει τον αρραβώνα, εάν δεν εκπληρώσει τη σύμβαση, θα χάσει τον αρραβώνα και επιπλέον θα οφείλει πλήρη αποζημίωση στον αντισυμβαλλόμενο για τη ζημία που θα υποστεί από τη μη εκπλήρωση της συμβάσεως (αρραβώνας ως ποινή). 

## Ενδεικτικές Πηγές
* Ν. Παπαδόπουλος, *Γενικές Αρχές Δικαίου*, εκδόσεις Δίσιγμα, 2010, σελ. 135-137
## Εξωτερικοί σύνδεσμοι

Κατηγορία:Αστικό Δίκαιο
Κατηγορία:Ενοχικό Δίκαιο
Corpus vasorum antiquorum

Το **Corpus Vasorum Antiquorum** (ή **CVA**) είναι διεθνές πρόγραμμα για την έρευνα και δημοσίευση μελετών περί αρχαίας κεραμικής.

## Ιστορική αναδρομή
Πατέρας του προγράμματος ήταν ο Γάλλος αρχαιολόγος Εντμόν Ποττιέ, ο οποίος διοργάνωσε το πρώτο προκαταρκτικό συνέδριο το 1919 στο Παρίσι. Στο συνέδριο αυτό αποφασίστηκε η καταγραφή και δημοσίευση των έργων κεραμικής καθώς και την θέσπιση συγκεκριμένων κριτηρίων ταξινόμησης. Ο πρώτος τόμος δημοσιεύτηκε από τον Ποττιέ το 1922 υπό τον τίτλο *Louvre, fasc. 1*. Το πρόγραμμα άρχισε με την συμμετοχή έξι χωρών και διευρύνθηκε με την πάροδο του χρόνου, ώστε σήμερα συμμετέχουν 26 χώρες στο πρόγραμμα αυτό. Η κάθε χώρα αναλαμβάνει την δημοσίευση των ευρημάτων στον δικό της τομέα, ενώ η Union Académique Internationale στις Βρυξέλλες επιβλέπει γενικά. Η αρχική ιδέα μιας ενιαίας δημοσίευσης όλων των κεραμικών των μεσογειακών πολιτισμών εγκαταλείφθηκε το 1956 λόγω ανυπέρβλητων δυσχερειών πραγματοποίησης.

## Εκδόσεις
Το CVA δημοσιεύει αρχαία αγγεία ελληνικής, ιταλικής και κυπριακής προέλευσης, που χρονολογούνται από τον 7ο αι. π.Χ. ως τα μέσα της Βυζαντινής περιόδου. Οι δημοσιεύσεις στα αγγλικά, γαλλικά, γερμανικά και ιταλικά γίνονται ξεχωριστά ανά μουσείο. Προϋπόθεση είναι, το αγγείο να είναι αναγνωρίσιμο. Μέχρι σήμερα δημοσιεύτηκαν 380 τόμοι με 100.000 ευρήματα από 24 χώρες που φυλάσσονται σε περισσότερες από 150 συλλογές. Όλα τα κείμενα και οι φωτογραφίες διατίθενται από το 2004 και στο διαδίκτυο ελεύθερα σε σχήμα βάσης δεδομένων. Για κάθε αγγείο περιγράφεται η μορφή του, η γενική του κατάσταση, ακολουθεί η περιγραφή της αγγειογραφίας και η ερμηνεία της. Ανάλογα με την περίπτωση αναφέρονται επίσης ο κεραμέας, ο αγγειογράφος και το εργαστήριο, και παρατίθενται φωτογραφίες ή σχέδια αναπαράστασης.

## Πηγές
*  *Colloque International sur le Corpus Vasorum Antiquorum (Lyon, 3–5 juillet 1956)*, compte rendu réd. par Charles Dugas. Paris 1957.
*  *Summary guide to "Corpus Vasorum Antiquorum"*, compiled by Thomas H. Carpenter and updated by Thomas Mannack. 2. ed. Oxford 2000, ISBN 0-19-726203-1.
*  Donna C. Kurtz: *A corpus of ancient vases. Hommage a Edmond Pottier*. In: *Revue Archéologique* 2004, S. 259–286.

## Εξωτερικοί σύνδεσμοι

*  επίσημη ιστοσελίδα 

Κατηγορία:Αρχαιοελληνική κεραμική
Άνοιγμα Σαραγόσας

Το **Άνοιγμα Σαραγόσας** (*Saragossa Opening*) ή **Άνοιγμα Χέμπελ** (*Hempel's Opening*) είναι ένα άνοιγμα στο σκάκι που χαρακτηρίζεται από την αρχική κίνηση (σε αλγεβρική σημειογραφία):
:1. γ3

Επειδή τα λευκά παίζουν συνήθως πιο επιθετικά στο άνοιγμα, το άνοιγμα Σαραγόσας θεωρείται ένα ανορθόδοξο άνοιγμα και έχει καταταχθεί στον αντίστοιχο κωδικό A00 στην *[[Εγκυκλοπαίδεια Σκακιστικών Ανοιγμάτων]]* (*Encyclopaedia of Chess Openings*).

## Ιστορία
Το άνοιγμα αυτό έγινε δημοφιλές στον Σκακιστικό Όμιλο Σαραγόσας (*Saragossa chess club,* Σαραγόσα, Ισπανία) το 1919. Το επόμενο έτος ένα μέλος του ομίλου ο Χοσέ Χουνκόσα (*José Juncosa*) ανέλυσε το άνοιγμα στο Ρεβίστα ντελ Κλαμπ Αρτζεντίνο (*Revista del Club Argentino*). Το 1922, ξεκίνησε στο Μάνχαϊμ ένα θεματικό τουρνουά που απαιτούσε από τους παίκτες να ανοίγουν με 1.γ3, υπήρξαν τρεις συμμετέχοντες, ο Ζίγκμπερτ Τάρρας (*Siegbert Tarrasch*), ο Πωλ Λέονχαρντ (*Paul Leonhardt*) και ο Ζακ Μίζες (*Jacques Mieses*), το τουρνουά κέρδισε ο Τάρρας.

## Θεωρία
Η κίνηση 1.γ3 στο άνοιγμα Σαραγόσας δεν φαίνεται με την πρώτη ματιά μια φιλόδοξη κίνηση. Ανοίγει μια διαγώνια για την βασίλισσα, αλλά δεν έχει μεγάλες αξιώσεις για το κέντρο. Ετοιμάζεται να προωθήσει το πιόνι στο τετράγωνο δ4, αλλά τα λευκά θα μπορούσαν απλά να παίξουν αυτή την κίνηση αμέσως. Επίσης, το πιόνι στο γ3 έχει το προφανή μειονέκτημα του ότι στερεί το τετράγωνο γ3 από τον ίππο των λευκών. Η διαφορά μεταξύ της κίνησης 1.γ3 και της 1.δ4 είναι ότι η τελευταία εξασφαλίζει ότι τα μαύρα δεν θα παίξουν 1...ε5, ενώ πιο προσεκτικά η 1.γ3 εξακολουθεί να επιτρέπει στα μαύρα να απαντήσουν με 1...ε5, έτσι το άνοιγμα αυτό δίνει στα λευκά τη δυνατότητα να διατηρήσουν επιπλέον τέμπο αναγκάζοντας τα μαύρα να απαντούν μετά από κάθε κίνηση των λευκών.

Δεν είναι μια φοβερή κίνηση, ωστόσο, γιατί είναι πιθανό να μετατραπεί σε πολλά στερεά συστήματα, που συμπεριλαμβάνουν, ονομάζοντας λίγες επιλογές ανοιγμάτων, την αντεστραμένη Άμυνα Κάρο-Κανν (*Caro-Kann Defence*) ή τη Σλαβική Άμυνα (*Slav Defense*), αλλά με ένα έξτρα τέμπο για τα λευκά), την Βαριάντα Ανταλλαγής (*Exchange Variation*) της Άρνησης (*Declined*) του Γκαμπί της Βασίλισσας (*Queen's Gambit*), μετά από 1. γ3 ε5, 2. δ4, ε×δ4, 3. γ×δ4, δ5..., στο στερεό αλλά παθητικού τύπου Παρτίδα πιονιού της βασίλισσας (*Queen's Pawn Game*), όπου μετά από 1. γ3 Ιζ6, 2. δ4... ή 1. γ3 δ5, 2. δ4..., ή στην αντεστραμένη (*Scandinavian Defense*), όπου μετά από 1. γ3 ε5, 2. δ4 ε×δ4, 3. Β×δ4!; Ιγ6, 4. Βα4..., όπως επίσης στο Άνοιγμα Πονζιάνι (*Domenico Lorenzo Ponziani*) και στην Κεντρική Παρτίδα (*Center Game*).

## Παραπομπές


## Πηγές
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Saragossa Opening

Κατηγορία:Σκακιστικά ανοίγματα
Βόιτσεχ Γιαρουζέλσκι

Ο **Βόιτσεχ Βίτολντ Γιαρουζέλσκι** (πολωνικά: *Wojciech Witold Jaruzelski*, 6 Ιουλίου 1923 – 25 Μαΐου 2014) ήταν Πολωνός στρατιωτικός και πολιτικός. Ήταν ο τελευταίος κομμουνιστής ηγέτης της Λαϊκής Δημοκρατίας της Πολωνίας. Διετέλεσε γραμματέας του Πολωνικού Κόμματος Ενωμένων Εργατών (1981-89), πρωθυπουργός (1981-85) και αρχηγός κράτους (1985-90). Ήταν επίσης ο τελευταίος διοικητής του Πολωνικού Λαϊκού Στρατού. Έπειτα από την Πολωνική Συμφωνία Στρογγυλής Τραπέζης το 1989 παραιτήθηκε από το αξίωμά του και ακολούθησε η διεξαγωγή δημοκρατικών εκλογών στην Πολωνία.

Ο Στρατηγός Γιαρουζέλσκι επέβαλε στρατιωτικό νόμο στις 13 Δεκεμβρίου 1981 σε μια προσπάθεια να καταστείλει τα κινήματα υπέρ του καπιταλισμού, όπως η «Αλληλεγγύη» του Λεχ Βαλέσα. Επακολούθησε κοινωνική και οικονομική κρίση, η οποία είχε ως αποτέλεσμα την πτώση του μεσαίου εισοδήματος των Πολωνών κατά 20%. Ο Γιαρουζέλσκι περιγράφεται από ορισμένους ως «ο τραγικός θιασώτης του κομμουνισμού που έκανε συμφωνία με το διάβολο καλή τη πίστει». Στη διάρκεια του καθεστώτος του, από το 1981 έως το 1989, γύρω στα 700.000 άτομα εγκατέλειψαν τη χώρα.

## Παραπομπές



Κατηγορία:Αρχηγοί κράτους της Λαϊκής Δημοκρατίας της Πολωνίας
Κατηγορία:Πρωθυπουργοί της Λαϊκής Δημοκρατίας της Πολωνίας
Κατηγορία:Πρόεδροι της Πολωνίας
Κατηγορία:Πολωνοί στρατιωτικοί
Κατηγορία:Πολωνοί κομμουνιστές
Κατηγορία:Δικτάτορες
Κατηγορία:Πραξικοπηματίες
Κατηγορία:Στρατηγοί του Πολωνικού Λαϊκού Στρατού
Κατηγορία:Μέλη του Σέιμ της Πολωνίας (1961-1965)
Κατηγορία:Μέλη του Σέιμ της Πολωνίας (1972-1976)
Κατηγορία:Μέλη του Σέιμ της Πολωνίας (1976-1980)
Κατηγορία:Μέλη του Σέιμ της Πολωνίας (1980-1985)
Κατηγορία:Αποδέκτες του Τάγματος των Οικοδόμων της Λαϊκής Δημοκρατίας της Πολωνίας
Κατηγορία:Αποδέκτες του Τάγματος του Λαβάρου της Εργασίας
Κατηγορία:Αποδέκτες του Τάγματος Στρατιωτικής Αξίας της Πολωνίας (1943-1989)
Κατηγορία:Πολωνικό στρατιωτικό προσωπικό του Β' Παγκοσμίου Πολέμου
Κατηγορία:Αποδέκτες του Τάγματος του Σταυρού του Γκρούνβαλντ, 3η τάξη
Κατηγορία:Αποδέκτες του Τάγματος της Φιλίας των Λαών
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Διγενής

Το όνομα **Διγενής** μπορεί να αναφέρεται σε ένα από τα παρακάτω:

* Στον Διγενή Ακρίτα, τον γνωστότερο από τους ήρωες των ακριτικών τραγουδιών και πρωταγωνιστή ενός έμμετρου αφηγηματικού έργου του 11ου-12ου αιώνα.

* Στον Γεώργιο Γρίβα, ηγετική μορφή του αγώνα για την ανεξαρτησία της Κύπρου.
* Επώνυμο οικογένειας της Ζακύνθου, μερικά μέλη της οποίας συμμετείχαν στην Επανάσταση του 1821. 

## Αθλητικοί σύλλογοι
;Ελλάδα
* Διγενής Άνω Ποροϊων
* Διγενής Αρτεσιανού
* Διγενής Κοσκινού Ρόδου
* Διγενής Κρυονερίου Θεσσαλονίκης
* Διγενής Λακκώματος
* Διγενής Νεοχωρίου
* Διγενής Χαριάς
;Κύπρος
* Διγενής Αγίου Νικολάου Λεμεσού
* Διγενής Ακρίτας Μόρφου
** Διγενής Ακρίτας Μόρφου (καλαθοσφαίριση), καλαθοσφαιρικό τμήμα του Διγενή Ακρίτα Μόρφου
** Διγενής Ακρίτας Μόρφου (ποδόσφαιρο), ποδοσφαιρικό τμήμα του Διγενή Ακρίτα Μόρφου
* Διγενής Ακρίτας Ύψωνα
* Διγενής Βορόκλινης
* Ένωση Νέων Ύψωνα - Διγενής Ύψωνα

## Παραπομπές


Κατηγορία:Αποσαφηνίσεις ονομάτων
Ρόμπερτ Τρουχίγιο

Ο **Ρόμπερτ Τρουχίγιο** είναι Αμερικανός μπασίστας της heavy metal μουσικής σκηνής, ο οποίος είναι γνωστός για τη συνεργασία του με τα συγκροτήματα των Metallica, Ozzy Osbourne και Suicidal Tendencies.

## Πρώιμα χρόνια
Ο Τρουχίγιο γεννήθηκε στην Σάντα Μόνικα της Καλιφόρνια, από γονείς μεξικάνικης καταγωγής και μεγάλωσε στο Κάλβερ Σίτι ξεκινώντας να παίζει μουσική με διάφορα τοπικά χαρντ ροκ συγκροτήματα διασκευάζοντας τραγούδια των Black Sabbath, Ozzy Osbourne, Led Zeppelin και Rush.

## Καριέρα
Στα 19 του χρόνια μπήκε σε σχολή τζαζ, αλλά η τάση του για την ροκ μουσική τον ώθησε να ασχοληθεί με το είδος, αντικαθιστώντας τον Μπομπ Χέθκοτ στους Suicidal Tendencies το 1989.

Με το προσωνύμιο "Stymee" ηχογράφησε το *Controlled by Hatred/Feel Like Shit...Déjà Vu*. Ακολούθησαν τα *Lights...Camera...Revolution!* και *The Art of Rebellion*, τα οποία έγιναν χρυσά. Ταυτόχρονα, συμμετείχε στο funk metal πρότζεκτ των Infectious Grooves παίζοντας στους δίσκους *The Plague That Makes Your Booty Move...It's the Infectious Grooves*, *Sarsippius' Ark*, *Groove Family Cyco* και *Mas Borracho*. Μετά από άλλα δύο άλμπουμ, αποχώρησε από τους Suicidal Tendencies το 1995.

Στα τέλη της δεκαετίας του 1990, ο Τρουχίγιο εντάχθηκε στο προσωπικό σχήμα του Ozzy Osbourne, επανηχογραφώντας τα μέρη του μπάσου, που είχε αρχικά παίξει ο Μπομπ Ντέισλι, στους δίσκους *[[Blizzard of Ozz]]* και *[[Diary of a Madman]]*. Επίσης, έπαιξε στο *[[Down to Earth (άλμπουμ του Ozzy)|Down to Earth]]* του 2001, το οποίο σκαρφάλωσε στο Top-5 του Billboard και έγινε πλατινένιο.

Την ίδια περίοδο σχημάτισε τους Mass Mental μαζί με τον τραγουδιστή Κλάιβ Γουέμπ, κυκλοφορώντας τον δίσκο *How To Write Love Songs* το 1999, όπως και το ζωντανά ηχογραφημένο *Live In Tokyo*. Επίσης, έπαιξε ως γκεστ σε κάποιες εμφανίσεις των Black Label Society του Ζακ Γουάιλντ.

Τον Φεβρουάριο του 2003, έγινε μέλος των Metallica, αντικαθιστώντας τον Τζέισον Νιούστεντ. Συμμετείχε ως γκεστ στο ζωντανό DVD της ειδικής έκδοσης του *[[St. Anger]]*, όπως και στο επιτυχημένο ΕΡ *[[Some Kind of Monster]]*. Ακολούθησε η τεράστια επιτυχία του *[[Death Magnetic]]* το 2008, το οποίο σκαρφάλωσε στην κορυφή των τσαρτ πάνω από 25 χωρών, παγκοσμίως. Στις 4 Απριλίου 2009, εντάχθηκε μαζί με τα υπόλοιπα μέλη των Metallica και τον Τζέισον Νιούστεντ στο Rock and Roll Hall of Fame.

## Προσωπική ζωή
Ο Τρουχίγιο είναι παντρεμένος με την ζωγράφο Κλόι Τρουχίγιο και έχει δύο παιδιά, τον Τάι και την Λούλα.

## Δισκογραφία

## Εξωτερικοί σύνδεσμοι

* Επίσημη ιστοσελίδα
* Ρόμπερτ Τρουχίγιο στο Twitter
* Ρόμπερτ Τρουχίγιο στο Facebook

## Πηγές
* Robert Trujillo – Biography - Ultimate Metallica
* METALLICA.com | Robert Trujillo
* Robert Trujillo - Encyclopaedia Metallum: The Metal Archives

Κατηγορία:Μπασίστες
Κατηγορία:Αμερικανοί μουσικοί
Κατηγορία:Μέλη των Metallica
Σοσιαλιστικό Κόμμα (Πορτογαλία)

Το **Σοσιαλιστικό Κόμμα** (πορτ. *Partido Socialista*) είναι ένα πορτογαλικό σοσιαλδημοκρατικό κόμμα. Ιδρύθηκε το 1973 στη γερμανική πόλη Μπαντ Μίνστεραϊφελ από μέλη της Πορτογαλικής Σοσιαλιστικής Δράσης (πορτ. *Acção Socialista Portuguesa*).

Σημερινός ηγέτης του κόμματος είναι ο Αντόνιο Χοσέ Σεγούρο. Ο πρώην Πρωθυπουργός της Πορτογαλίας Ζοζέ Σόκρατες ήταν ηγέτης του κόμματος μέχρι τις 5 Ιουνίου 2011. Το κόμμα κατέχει 74 από τις συνολικά 230 έδρες της πορτογαλικής Συνέλευσης της Δημοκρατίας μετά τις εκλογές του 2011.

Μετά την παραίτηση του Σόκρατες στις 5 Ιουνίου 2011 ύστερα από τις εκλογές του ιδίου έτους, ο Αντόνιο Χοσέ Σεγούρο εξελέγη αρχηγός του κόμματος στις 23 Ιουλίου, κερδίζοντας το 68% των ψήφων στις εσωκομματικές εκλογές έναντι του 32% που κέρδισε ο αντίπαλός του Φρανσίσκο Ασίς.

Το κόμμα είναι μέλος της Προοδευτικής Συμμαχίας, της Σοσιαλιστικής Διεθνούς και του Ευρωπαϊκού Σοσιαλιστικού Κόμματος, ενώ οι οκτώ ευρωβουλευτές του κόμματος συμμετέχουν στο Ευρωπαϊκό Κοινοβούλιο μέσω της Προοδευτικής Συμμαχίας Σοσιαλιστών και Δημοκρατών.

## Παραπομπές


Κατηγορία:Πορτογαλικά πολιτικά κόμματα
Κατηγορία:Σοσιαλδημοκρατικά κόμματα
Διονύσης Τσάμης

Ο **Διονύσης Τσάμης** (Αγρίνιο, 21 Μαΐου 1951) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος.

## Καριέρα
### Σε συλλογικό επίπεδο
Τα πρώτα του ποδοσφαιρικά βήματα τα έκανε στην ομάδα της ιδιαίτερης πατρίδας του, τον Παναιτωλικό, όπου αγωνίσθηκε μέχρι το 1972. Στη συνέχεια διακρίθηκε με τα χρώματα της ΑΕΚ, στην οποία μεταγράφηκε το 1972 αγωνίστηκε όμως από την επόμενη χρονιά (λόγω μη έκδοσης δελτίου) και συνολικά επί μία επταετία (1973-1980). Κορυφαία στιγμή στην πολύχρονη καριέρα του με τη φανέλα των κιτρινόμαυρων, ήταν η συμμετοχή του στα ημιτελικά του κυπέλλου ΟΥΕΦΑ της περιόδου 1976-77 όταν έφτασε μέχρι τα ημιτελικά της διοργάνωσης, καθώς και η κατάκτηση δύο πρωταθλημάτων (1977-78, 1978-79) και ενός κυπέλλου (1977-78).

Τον Δεκέμβρη του 1979 δώθηκε δανεικός στην ομάδα της Κορίνθου. Τον επόμενο Δεκέμβρη όταν και έλειξε ο δανεισμός του παρέμεινε στην ομάδα όπου και έκλεισε την καριέρα του στην Α΄ Εθνική, έναν χρόνο αργότερα. Σε χαμηλότερο επίπεδο, έπαιξε στην Αναγέννηση Άρτας το 1983-84.

### Στις εθνικές ομάδες
Με την Ελλάδα είχε συνολικά δύο συμμετοχές. Αν και τον Απρίλιο του 1974 υπήρξε μέλος της αποστολής τελικά δεν αγωνίστηκε με την ομάδα που αντιμετώπισε τη Βραζιλία στο στάδιο Μαρακανά (0-0) και το ντεμπούτο του πραγματοποιήθηκε έναν χρόνο αργότερα, την 1η Απριλίου 1975 στην εκτός έδρας νικηφόρα με 2-1 φιλική αναμέτρηση εναντίον της Κύπρου, ενώ στις 10 Νοεμβρίου 1976 πραγματοποίησε τη δεύτερη του συμμετοχή στον εντός έδρας φιλικό αγώνα με αντίπαλο την Αυστρία. Υπήρξε επίσης διεθνής με την εθνική Νέων.

Σήμερα ζει ως συνταξιούχος γυμναστής στο Αγρίνιο.

## Τίτλοι
### ΑΕΚ
* Πρωταθλήματα Ελλάδας: 2 (1977-78, 1978-79)
* Κύπελλο Ελλάδας: 1 (1977-78)

## Παραπομπές


## Πηγές
* Διονύσης Τσάμης ο... Πίρλο της ΑΕΚ, www.enwsi.gr
* Διονύσης Τσάμης από τον Παναιτωλικό στο Μαρακανά, www.agrinionews.gr 
* Σαν παλιό σινεμά, www.enet.gr

Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Μέσοι ποδοσφαιριστές
Αχαιός (στρατηγός)

Ο **Αχαιός ο Νεότερος** (αρχαία ελληνικά: Ἀχαιός (απεβ. 213 π.Χ.) από τη Δυναστεία των Σελευκιδών ήταν στρατηγός, ο οποίος αργότερα αποσχίστηκε και έγινε ηγεμόνας μέρους της Αυτοκρατορίας των Σελευκιδών. Ήταν γιος του Ανδρόμαχου, του οποίου η αδελφή Λαοδίκη Β΄ ήταν παντρεμένη με τον Σέλευκο Β΄ Καλλίνικο, τον πατέρα του Αντίοχου Γ΄ του Μεγάλου. Ο ίδιος ο Αχαιός ήταν παντρεμένος με την Λαοδίκη, μία από τις κόρες της Λαοδίκης του Πόντου και του Μιθριδάτης Β΄. Συνόδευσε τον Σέλευκο Γ΄ Κεραυνό στην εκστρατεία στον Ταύρο εναντίον του Άτταλου Α΄ και μετά την δολοφονία του Σέλευκου Γ΄ εκδικήθηκε το θάνατό του. Αν και θα μπορούσε να καταλάβει εύκολα την εξουσία, παρέμεινε πιστός στον Οίκο των Σελευκιδών.  

Το 223 π.Χ. ο Αντίοχος Γ΄, ο διάδοχος του Σέλευκου Γ΄, τον διόρισε διοικητή όλης της Μικράς Ασίας δυτικά  του Ταύρου. Ο Αχαιός ανακατέλαβε όλες τις περιοχές τις οποίες είχε κερδίσει ο Άτταλος για τους Σελευκίδες. Όμως κατηγορήθηκε ψευδώς από τον Ερμεία, τον υπουργό του Αντίοχου Γ΄, ότι είχε πρόθεση να επαναστατήσει, κάτι που ο Αχαιός τελικά έκανε σε αυτοάμυνα: πήρε τον τίτλο του βασιλιά και βασίλευσε σε όλη την περιοχή της Ασίας δυτικά του όρους του Ταύρου. Όσο ο Αντίοχος Γ΄ ήταν σε πόλεμο με τον Πτολεμαίο Δ΄, δεν μπορούσε να βαδίσει εναντίου του Αχαιού. Όμως με την ολοκλήρωση της συνθήκης ειρήνης με τον Πτολεμαίο Δ΄, διέσχισε τον Ταύρο, και ενώνοντας τις δυνάμεις του με αυτές του Αττάλου, απέσπασε από τον Αχαιό όλα τα εδάφη του και κατέλαβε τις Σάρδεις εκτός από την ακρόπολη. Η τελευταία έπεσε στα χέρια του Αντίοχου Γ΄ το 213 π.Χ. μετά από πολιορκία δύο χρόνων, με προδοσία του Βόλη (ο οποίος ήταν στην υπηρεσία του Σωσίβιου, υπουργού του Πτολεμαίου Δ΄). Ο Βόλης υποσχέθηκε στον Αχαιό ότι θα τον διασώσει, αλλά τον παρέδωσε στον Αντίοχο Γ΄, ο οποίος τον θανάτωσε αμέσως.

## Παραπομπές


## Βιβλιογραφία
* Bement, R. B.; *[http://www.hti.umich.edu/cgi/t/text/text-idx?c=moa;cc=moa;g=moagrp;xc=1;sid=7fe4f55bdfcbbb7019ab79fc198d48a7;q1=achaeus;idno=acb0328.0001.001;view=toc The kingdom of Brass]* (1856)
* Πολύβιος; *[http://www.perseus.tufts.edu/cgi-bin/ptext?lookup=Plb.+1.1 Ιστορίες]*, Evelyn S. Shuckburgh (μετάφραση); Λονδίνο - Νέα Υόρκη, (1889)
* Smith, William (editor); *Dictionary of Greek and Roman Biography and Mythology*, "Achaeus (2)" , Boston, (1867)

Κατηγορία:Αρχαίοι Έλληνες στρατηγοί
Λαοδίκη (σύζυγος Αχαιού)

Η **Λαοδίκη** (3ος αιώνας π.Χ.), ήταν πριγκίπισσα του Πόντου, και ήταν μία από τις κόρες του Μιθριδάτης Β΄ και της Λαοδίκης. Η αδελφή της Λαοδίκη Γ΄ ήταν η πρώτη σύζυγος του Αντίοχου Γ' του Μέγα, και ο αδελφός της ήταν ο Μιθριδάτης Γ΄. Παντρεύτηκε τον μακρινό ξάδελφο από τη πλευρά της μητέρας της, τον στρατηγό των Σελευκιδών Αχαιό. Όταν ο Αχαιός υποτάχτηκε στην εξουσία του Αντίοχου Γ΄ το 213, η Λαοδίκη είχε την κατοχή της ακρόπολης των Σάρδεων, την οποία διατήρησε για λίγο καιρό, αλλά αναγκάστηκε μετά από τις διαμάχες στο στράτευμά της να παραδοθεί στον Αντίοχο. Ο Πολύβιος αναφέρει παρεμπιπτόντως σε εκείνο το σημείο της διήγησής του ότι πριν το γάμο της στη Σέλγη της Πισιδίας είχε ανατραφεί υπό την επίβλεψη ενός κατοίκου της πόλης, τον Λόγβασι.

## Βιβλιογραφία
*Polybius, *[http://www.perseus.tufts.edu/cgi-bin/ptext?lookup=Plb.+1.1 &nbsp;Histories]*, Evelyn S. Shuckburgh (μετάφραση), London - New York, (1889)
*Smith, William; *Dictionary of Greek and Roman Biography and Mythology*, "Laodice (8)" , Boston, (1867)

## Παραπομπές


Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Τιριδάτης

Το όνομα **Τιριδάτης** μπορεί να αναφέρεται:

*Τιριδάτης Α΄ της Παρθίας, (246 με 238 π.Χ.)

## Βασιλείς της Αρμενίας
*Τιριδάτης Α΄ της Αρμενίας, (63 με 96 μ.Χ.)
*Τιριδάτης Β΄ της Αρμενίας, (217 με 252 μ.Χ.)
*Τιριδάτης Γ΄ της Αρμενίας, (250 με 330 μ.Χ.)
Αρτάβανος

Το όνομα **Αρτάβανος** μπορεί να αναφέρεται:

* Αρτάβανος (γιος του Υστάσπη), αδελφός τού Δαρείου Α΄ της Περσίας.
* Αρτάβανος της Περσίας, γενικός βεζίρης την εποχή του Ξέρξη.
* Αρσάκης Β΄ της Παρθίας, (**Αρτάβανος Α´** σύμφωνα με Λατινικές πηγές), βασιλιάς της Παρθίας (211 - 191 π.Χ.).
* Αρτάβανος Β΄ της Παρθίας, βασιλιάς της Παρθίας, (128 π.Χ. - 124 π.Χ.).
* Αρτάβανος Γ΄ της Παρθίας, βασιλιάς της Παρθίας, (10 μ.Χ. - 38 μ.Χ.).
* Αρτάβανος Δ΄ της Παρθίας, βασιλιάς της Παρθίας, (80 μ.Χ. - 90 μ.Χ.).
* Αρτάβανος Ε΄ της Παρθίας, βασιλιάς της Παρθίας, (216 μ.Χ. - 224 μ.Χ.).
*Αρτάβαν, ο τέταρτος Μάγος στη Γέννηση του Χριστού, κατά τη χριστιανική παράδοση.
Giovannona Coscialunga, ατιμασμένη με... τιμή

Το ***Giovannona Coscialunga, ατιμασμένη με... τιμή*** (Πρωτότυπος τίτλος: *Giovannona Coscialunga disonorata con onore*) είναι Ιταλική σεξοκωμωδία του 1973 σε σκηνοθεσία του Σέρτζιο Μαρτίνο και σενάριο των Φραντσέσκο Μιλίτσια, Κάρλο Βέο και Φράνκο Μερκούρι.Πρωταγωνιστούν οι Έντβιτζε Φένεκ, Πίπο Φράνκο, Βιτόριο Καπριόλι, Τζίτζι Μπαλλίστα και Ρικάρντο Γκαρόνε.

## Υπόθεση
Ένας νέος δικαστής φθάνει σε μια πόλη και κλείνει ένα εργοστάσιο - τυροκομείο διότι προκαλεί μόλυνση σε ένα ποτάμι. Ο ιδιοκτήτης του προσεγγίζει έναν ιερέα, ο οποίος κατέχει υψηλό αξίωμα, με σκοπό να τον φέρει σε επαφή με έναν υφυπουργό. Το αδύνατο σημείο του υφυπουργού είναι πως του αρέσουν οι όμορφες γυναίκες ανδρών, με τους οποίους κάνει δουλειές. Ο γραμματέας του βιομήχανου βρίσκει την Coco, μια πανέμορφη γυναίκα, αλλά ταυτόχρονα βρομόστομη, η οποία πρόκειται να παίξει το ρόλο της γυναίκας του La Noce, η οποία θα «ενδώσει» στη γοητεία του υφυπουργού.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 1973
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες γυρισμένες στην Ιταλία
Κατηγορία:Ταινίες σε σκηνοθεσία Σέρτζιο Μαρτίνο
Κατηγορία:Κομέντια σέξι αλ'ιταλιάνα
Λουσικό Αχαΐας

Το  **Λουσικό** (πρώην **Χαμάκο**) είναι οικισμός της Τοπικής Κοινότητας Κάτω Λουσών, της Δημοτικής ενότητας Καλαβρύτων, του Δήμου Καλαβρύτων, στο Νομό Αχαΐας σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Κάτω Λουσών ενώ στη συνέχεια αποτέλεσε οικισμό του Δημοτικού διαμερίσματος Κάτω Λουσών του «Καποδιστριακού» Δήμου Καλαβρύτων. Είναι χτισμένος σε υψόμετρο 1.140 μέτρων νότια των Καλαβρύτων και σε απόσταση 19 χιλιομέτρων από αυτά. Ο πληθυσμός του οικισμού σύμφωνα με την απογραφή του 2011 είναι 5 κάτοικοι.

## Δημογραφικά στοιχεία
Η εξέλιξη του πληθυσμού του οικισμού από το 1940 κ.εξ. είναι:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Λουσικού Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Sail Away

**Sail Away** είναι ο τίτλος του τραγουδιού του χαρντ ροκ συγκροτήματος Deep Purple, το τέταρτου από τον δίσκο "*[[Burn (Deep Purple album)|Burn]]*", ο οποίος κυκλοφόρησε τον Φεβρουάριο του 1974.

## Σύνθεση
Το συγκεκριμένο κομμάτι αποτελεί σύνθεση του κιθαρίστα Ρίτσι Μπλάκμορ και του τραγουδιστή Ντέιβιντ Κόβερντεϊλ και δεν έχει παιχτεί ποτέ ζωντανά από το συγκρότημα, παρ' όλο που έχει διασκευαστεί από διάφορα συγκροτήματα, ακόμη και από τον μπασίστα Γκλεν Χιουζ στις προσωπικές του εμφανίσεις.

Οι στίχοι του αναφέρονται στην μοναχική προσπάθεια ενός ατόμου για να βρει τον στόχο της ζωής του, αφήνοντας τα προβλήματα του στο παρελθόν. Η μουσική είναι mid-tempo και έντονα ρυθμική από τα πλήκτρα, το μπάσο και την κιθάρα, με ιδιαίτερα μελαγχολικά και μελωδικά φωνητικά από τον Χιουζ και τον Κόβερντεϊλ, με το σόλο κιθάρας του Μπλάκμορ να είναι από τα μελωδικότερα της καριέρας του με τους Deep Purple.

## Διασκευές
Το "*Sail Away*" έχει διασκευαστεί από συγκροτήματα όπως οι Αυστραλοί For the love of Purple, οι Filip Morris Band, οι Weevil, οι Έλληνες Hot Rats, κ.α.

## Τα μέλη των Deep Purple
Το "*Sail Away*" ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Γκλεν Χιούζ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Sail Away
* Sail Away tablature
* Sail Away chords
* Deep Purple - Sail Away - YouTube

Κατηγορία:Τραγούδια των Deep Purple
Κατηγορία:Τραγούδια του 1974
Ίταμαρ Γκόλαν

Ο **Ίταμαρ Γκόλαν**, γεννημένος στις 3 Αυγούστου του 1970 στη Βίλνα της Λιθουανίας, είναι ισραηλινός πιανίστας.

Μετανάστευσε στο Ισραήλ με τους γονείς του σε ηλικία ενός έτους και εκεί άρχισε μαθήματα πιάνου με καθηγητές την Lara Vodovoz και τον Emmanuel Krazovsky. Το πρώτο του ρεσιτάλ το έδωσε σε ηλικία επτά ετών. Χάρη σε μια υποτροφία που του δόθηκε από το American-Israeli Cultural Foundation συνέχισε την εκπαίδευση του στις Ηνωμένες Πολιτείες της Αμερικής στο New England Conservatory της Βοστώνης από το 1985 μέχρι το 1989. Εκεί έχει καθηγητές τον Leonard Shure και την Patricia Zander και για την μουσική δωματίου τον Chaim Taub.

Στη συνέχεια έγινε σολίστ και μουσικός δωματίου. Η φήμη του εξαπλώθηκε γρήγορα και παραμένει ένας πολυζήτητος μουσικός. Έχει συνεργαστεί με τους: Barbara Hendricks, Maxim Vengerov, Shlomo Mintz, Mischa Maisky, Matt Haimovitz, Tabea Zimmermann, Ida Haendel, Julian Rachlin και άλλους και έχει συμμετάσχει σε πολλές σημαντικές συναυλίες και σε σημαντικά φεστιβάλ: Ραβέννα, Σικάγο, Τάνγκλγουντ (Tanglewood), Σάλτσμπουργκ, Εδιμβούργο, Βερμπιέ (Verbier) και Λουκέρνη.  Παίζει και ως σολίστ στη Φιλαρμονική Ορχήστρα του Ισραήλ και στη Φιλαρμονική Ορχήστρα του Βερολίνου με διευθυντή ορχήστρας τον Ζούμπιν Μέτα.

Από το 1991 ως το 1994, δίδαξε στο *Manhattan School of Music* της Νέας Υόρκης και αυτή τη στιγμή είναι καθηγητής μουσικής δωματίου στο Ωδείο του Παρισιού.

## Παραπομπές


## Πήγες
*

Κατηγορία:Ισραηλινοί πιανίστες
Κατηγορία:Καθηγητές Ανωτάτου Εθνικού Ωδείου Μουσικής και Χορού του Παρισιού
Σαδυάττης

Ο **Σαδυάττης**, γιος του Άρδυ Α΄, υπήρξε ο τρίτος Βασιλιάς της Λυδίας της δυναστείας των Μερμνάδων (603 π.Χ. - 591 π.Χ.) Τα τελευταία έξι χρόνια της βασιλείας του έκανε πόλεμο με τους Μιλησίους που συνεχίστηκε για άλλα πέντε χρόνια από τον γιο του, Αλυάττη Β΄, που τον διαδέχτηκε το 618 π.Χ.

## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σελ. 53, ISBN 978-960-352-070-2.

Κατηγορία:Βασιλείς της Λυδίας
Κατηγορία:Δυναστεία των Μερμνάδων
Γεώφωνο

upright=0.8|thumb|Γεώφωνο
thumb|Γεωφωνική μέτρηση σε αστικό πεζόδρομο
Το **γεώφωνο** είναι όργανο μέτρησης μηχανικών δονήσεων των στερεών σωμάτων, το οποίο μετατρέπει τις μηχανικές διακυμάνσεις σε ηλεκτρικές, αναπαράγει δηλαδή τη μορφή τους σε ηλεκτρικό σήμα. Η αντίστοιχη επιστήμη ονομάζεται γεωφωνία. Το όνομα προέρχεται από τις λέξεις «γη» και «φωνή». Το γεώφωνο είναι ευαίσθητο σε υψηλότερες συχνότητες ταλάντωσης από ένα σεισμόμετρο.
## Ιστορική αναδρομή
Τα πρώτα γεώφωνα ήταν αναλογικές ηλεκτρικές συσκευές μέτρησης που λειτουργούσαν με βάση το φαινόμενο της ηλεκτρομαγνητικής επαγωγής.
## Χρήσεις
Η συχνότερη χρήση των γεωφώνων γίνεται από σεισμολόγους, ενώ αρχαιολόγοι με την βοήθεια γεωφωνικών μετρήσεων ανιχνεύουν το εσωτερικό ταφικών μνημείων και άλλων συμπαγών γεωγραφικών φυσικών όγκων ή κατασκευών.  
## Δείτε επίσης
* Σεισμομέτρηση
## Εξωτερικοί σύνδεσμοι

* PSR-1 Seismic Intrusion Detector (Vietnam era military device).

Κατηγορία:Σεισμολογία
BBC Radio 5 Live

left|thumb|Το λογότυπο του σταθμού μέχρι το 1997

Το **BBC Radio 5 Live** είναι ραδιοφωνικός σταθμός του BBC, ο οποίος μεταδίδει ζωντανές αθλητικές ειδήσεις και μη. Είναι ο κύριος αθλητικός ραδιοφωνικός σταθμός στο Ηνωμένο Βασίλειο. Μεταδίδει με ζωντανή σύνδεση διάφορα σημαντικά αθλητικά γεγονότα, μεταξύ των οποίων και τους Ολυμπιακούς Αγώνες και το Παγκόσμιο Κύπελλο Ποδοσφαίρου.

Το BBC Radio 5 Live ξεκίνησε να εκπέμπει στις 28 Μαρτίου του 1994.

## Μετάδοση

150px|left|thumb|Το λογότυπο του σταθμού από το 2002 μέχρι το 2007

Ο σταθμός εκπέμπει στα μεσαία κύματα στις συχνότητες 693&nbsp;kHz, 909&nbsp;kHz, 990&nbsp;kHz, στις συχνότητες αυτές έκπεμπε το BBC Radio 2 από τις 23 Νοεμβρίου 1979 μέχρι τις 26 Αυγούστου 1990. Μετά χρησιμοποιείθηκαν από από το BBC Home Service και το BBC Radio 4. Ο σταθμός είναι επίσης διαθέσιμος μέσω ψηφιακού ραδιόφωνου, μέσω δορυφόρου, μέσω καλωδιακής τηλεόρασης και μέσω επίγειας ψηφιακής τηλεόρασης. Παρόλα αυτά κάποια αθλητικά γεγονότα, λόγω πνευματικών δικαιωμάτων δεν είναι διαθέσιμα διαδικτυακά. Επιπλέον η διαδικτυακή λήψη είναι διαθέσιμη μόνο στο Ηνωμένο Βασίλειο.

Ο σταθμός εκπέμπει από το MediaCityUK στο Σάλφορντ και είναι μέρος του BBC Βόρεια.

## Παραπομπές


## Εξωτερικοί σύνδεσμοι
*
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC News
Calculus

thumb|right|300px|Πήλινο σβωλάκι (στο βάθος) που περιέχει βότσαλα μέτρησης (μπροστά).
[thumb|right|300px|Όστρακα μέτρησης. Εύρημα από τα [Σούσα.]]
**Calculus** (λατ., *μικρός ασβεστόλιθος*) ονομάζονται τα βοηθήματα που χρησιμοποιούσαν για την καταμέτρηση αντικειμένων και αγαθών στην αρχαιότητα. Η εξέλιξή τους είναι συνυφασμένη με την εξέλιξη του αριθμητικού συστήματος και της γραφής.
## Ιστορική αναδρομή
Οι ναοί των αρχαίων πολιτισμών ήταν ταυτόχρονα και σημαντικά κέντρα εμπορίου και διακίνησης εμπορικών αγαθών, ενώ στα ανάκτορα άνθιζε η διοίκηση. Η καταμέτρηση με τα δάκτυλα ήταν βέβαια μια εύκολη και ικανή λύση στον ιδιωτικό τομέα, υστερούσε όμως ως μέθοδος για χρήση στο εμπόριο και στην διοίκηση. Εφόσον ακόμα δεν είχαν αναπτυχθεί τα μαθηματικά και η γραφή σε αξιόλογο βαθμό, η σίγουρη και ασφαλής καταγραφή των αγαθών που συσσωρεύονταν ή διακινούνταν, ιδιαίτερα σε μεγάλες ποσότητες, ήταν ένα σημαντικό πρόβλημα που χρειάζονταν καίρια λύση. Έτσι αρχικά χρησιμοποιούνταν βοτσαλάκια, τα οποία λειτουργούσαν όχι ως πληρωμή, αλλά απλά ως απόδειξη της εκάστοτε ποσότητας, π.χ. 100 σακιά ρύζι συνοδεύονταν από ένα πουγκί με 100 βοτσαλάκια. Ήταν ευκολότερο να μετρηθούν 100 βοτσαλάκια αντί για 100 σακιά ρύζι. Από την συχνή χρήση του συστήματος αυτού αναπτύχθηκαν παραλλαγές που εξυπηρετούσαν περισσότερο, π.χ. διάφοροι πήλινοι σβώλοι με περιεχόμενο έναν συγκεκριμένο αριθμό από βότσαλα, και με μια επιγραφή που ανέφερε το περιεχόμενο. Η επόμενη εξέλιξη ήρθε με την αντικατάσταση των πήλινων σβώλων με απλές πινακίδες που έφεραν μόνο την επιγραφή, ή χαραγμένα όστρακα. 

Το σύστημα αυτό χρησιμοποιήθηκε στην Μικρά Ασία από το 8000 ως το 3000 π.Χ., ενώ γύρω στο 3400 π.Χ. εμφανίζεται η σφηνοειδής γραφή των Σουμέριων στη Μεσοποταμία, και η γραφή των Αιγυπτίων. 
## Πηγές

* Denise Schmandt-Besserat: *How Writing Came About.* University of Texas Press 1996, ISBN 978-0-292-77704-0
* Denise Schmandt-Besserat: *[http://de.finaly.org/index.php/Vom_ursprung_der_schrift Vom Ursprung der Schrift.] * In: Spektrum der Wissenschaft, 12/1978, S. 4-13

Κατηγορία:Υλικά και όργανα γραφής
Φραάτης

Το όνομα **Φραάτης** μπορεί να αναφέρεται:

## Βασιλείς της Παρθίας
*Φραάτης Α΄ της Παρθίας, (176 π.Χ. - 171 π.Χ.).
*Φραάτης Β΄ της Παρθίας, (138 π.Χ. - 128 π.Χ.).
*Φραάτης Γ΄ της Παρθίας, ( 70 π.Χ. -  57 π.Χ.).
*Φραάτης Δ΄ της Παρθίας, ( 37 π.Χ. -   2 π.Χ.).
*Φραάτης Ε΄ της Παρθίας, ( 2 π.Χ. - 4 μ.Χ.).

## Τοπωνύμια
*Φραάτης (Νισαπούρ) (*Farhad*), Ένα χωριό στη Νισαπούρ Κομητεία.
Γεώργιος Αντωνακόπουλος

Ο **Γεώργιος Αντωνακόπουλος** είναι Έλληνας απόστρατος στρατηγός του Πυροβολικού, που διετέλεσε αρχηγός ΓΕΣ (2001 - 2002) και αρχηγός ΓΕΕΘΑ (2002 - 2005). Η περίοδος αρχηγίας του συνέπεσε με τους Ολυμπιακούς Αγώνες του 2004, που διεξήχθησαν με επιτυχία και χωρίς απρόοπτα, με καλή συνεργασία ελληνικών Ενόπλων Δυνάμεων και Σωμάτων Ασφαλείας, αλλά και με αυξημένη την ελληνική συμμετοχή σε διάφορες ειρηνευτικές αποστολές (Αφγανιστάν, Βαλκάνια κτλ).

## Βιογραφικό
Γεννήθηκε το 1943 στα Κριθαράκια Αχαΐας. Αποφοίτησε από τη Στρατιωτική Σχολή Ευελπίδων ως ανθυπολοχαγός του Πυροβολικού, και συμπλήρωσε τις σπουδές του σε διάφορα σχολεία επιμόρφωσης του Στρατού των ΗΠΑ και του ΝΑΤΟ, στην Ανωτάτη Σχολή Πολέμου και την Σχολή Εθνικής Άμυνας, και στη Νομική Σχολή του ΑΠΘ.

Πριν τοποθετηθεί αρχηγός ΓΕΣ, υπηρέτησε ως αξιωματικός σε διάφορες Μονάδες Πυροβολικού και σε Σχηματισμούς, στο Στρατηγείο της Νότιας Πτέρυγας του ΝΑΤΟ και ως διοικητής του Δ΄ Σώματος Στρατού.

## Παραπομπές


Κατηγορία:Έλληνες στρατηγοί
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Έλληνες αξιωματικοί του πυροβολικού
Μανούσος Παραγιουδάκης

Ο **Μανούσος Παραγιουδάκης** (24 Δεκεμβρίου 1938) είναι στρατηγός εν αποστρατεία του  Του Ελληνικού Στρατού Ξηράς που επί σειρά ετών κατείχε υψηλές θέσεις στις Ένοπλες Δυνάμεις, με αποκορύφωμα τη θητεία του ως αρχηγός ΓΕΣ (1996 - 1999) και αρχηγός ΓΕΕΘΑ (1999 - 2002).

Μαζί με τον πτέραρχο Νίκο Κουρή, θεωρείται ως ο αρχηγός ΓΕΕΘΑ με τη μεγαλύτερη επιρροή στα μεταπολιτευτικά χρόνια και πολλές σημαντικές αποφάσεις φέρουν την υπογραφή του. Ήταν από τους αρχιτέκτονες του Δόγματος Ενιαίου Αμυντικού Χώρου Ελλάδας - Κύπρου, της ουσιαστικής αναβάθμισης του ΓΕΕΘΑ σε πραγματικό διακλαδικό κέντρο διοίκησης και ελέγχου, και της αυξημένης δραστηριότητας των ελληνικών Ενόπλων Δυνάμεων σε διεθνείς ειρηνευτικές αποστολές σε περιοχές ελληνικού ενδιαφέροντος όπως τα Βαλκάνια.

## Καριέρα
Γεννήθηκε στις 24 Δεκεμβρίου 1938 στο Χρωμοναστήρι Ρεθύμνου Κρήτης, ενώ έλκει την καταγωγή του, από το Μελισσουργάκι Μυλοποτάμου, χωριό του πατέρα του, και αποφοίτησε από τη Στρατιωτική Σχολή Ευελπίδων το 1960 ως ανθυπολοχαγός του Πυροβολικού. Συμπλήρωσε τις σπουδές του σε διάφορα στρατιωτικά σχολεία εσωτερικού και εξωτερικού, στην Ανωτάτη Σχολή Πολέμου και τη Σχολή Εθνικής Άμυνας. Είναι επίσης πτυχιούχος Νομικής και Πολιτικών Επιστημών του Αριστοτελείου Πανεπιστημίου Θεσσαλονίκης (ΑΠΘ).

Τη δεκαετία του 1980 υπηρέτησε, μεταξύ άλλων, στις μυστικές υπηρεσίες (ΚΥΠ - ΕΥΠ) και στο Στρατηγείο του ΝΑΤΟ στη Νάπολη της Ιταλίας (AFSOUTH), επίσης ήταν διοικητής της ΧV Μεραρχίας Πεζικού στην Καστοριά από το 1991 έως το 1993, ενώ από το 1993 ως το 1996 ήταν διοικητής του Δ΄ Σώματος Στρατού, ζώνη ιδιαίτερα αυξημένης ευθύνης η οποία περιλαμβάνει όλη τη Θράκη.

Είναι έγγαμος και έχει δύο κόρες και ένα γιο.

## Παραπομπές


Κατηγορία:Έλληνες στρατηγοί
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Κρητικοί
Δυναστεία των Μερμνάδων

Οι **Μερμνάδες** ήταν μια δυναστεία που κυβέρνησε την Λυδία για πέντε γενιές από το 717 μέχρι το 546 π.Χ. 

Οι Μερμνάδες πήραν την εξουσία όταν ο Γύγης δολοφόνησε τον βασιλιά της Λυδίας της δυναστείας των Ηρακλείδων, Κανδαύλη, με την βοήθεια της βασίλισσας. Η δυναστεία έληξε με την κατάκτηση της Λυδίας από τον Κύρο την περίοδο που βασιλιάς της Λυδίας ήταν ο Κροίσος.

## Οι Μερμνάδες
* Γύγης 717-680 π.Χ.
* Άρδυς 680-630 π.Χ.
* Σαδυάττης 630-618 π.Χ.
* Αλυάττης Β' 618-560 π.Χ.
* Κροίσος 560-546 π.Χ.

## Γενεαλογία Μερμνάδων της Λυδίας

## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σσ. 43-157, ISBN 978-960-352-070-2.

Κατηγορία:Δυναστεία των Μερμνάδων
Μερμνάδων
Model-view-controller

Το **Model–view–controller** (σε συντομογραφία αναφέρεται ως **MVC**) είναι ένα μοντέλο αρχιτεκτονικής λογισμικού το οποίο χρησιμοποιείται για τη δημιουργία περιβαλλόντων αλληλεπίδρασης χρήστη. Στο μοντέλο αυτό η εφαρμογή διαιρείται σε τρία διασυνδεδεμένα μέρη ώστε να διαχωριστεί η παρουσίαση της πληροφορίας στον χρήστη από την μορφή που έχει αποθηκευτεί στο σύστημα. Το κύριο μέρος του μοντέλου είναι το αντικείμενο *Model* το οποίο διαχειρίζεται την ανάκτηση/αποθήκευση των δεδομένων στο σύστημα. Το αντικείμενο *View* χρησιμοποιείται μόνο για να παρουσιάζεται η πληροφορία στον χρήστη (π.χ. με γραφικό τρόπο). Το τρίτο μέρος είναι ο *Controller* ο οποίος δέχεται την είσοδο και στέλνει εντολές στο αντικείμενο *Model* και στο *View*. 

## Αλληλεπιδράσεις μοντέλων

Εκτός από το να διαιρείται η εφαρμογή σε τρία μοντέλα, η σχεδίαση *model–view–controller* ορίζει και τις αλληλεπιδράσεις των μοντέλων 
* Ο **controller** μπορεί να στέλνει εντολές στο μοντέλο και να ενημερώνει την κατάσταση του μοντέλου. Μπορεί επίσης να στέλνει εντολές ώστε να γίνει η αντίστοιχη αναπαράσταση των δεδομένων του μοντέλου μέσω του *View*.
* Το **model** ενημερώνει τις αντίστοιχες αναπαραστάσεις *views* και τους *controllers* όταν υπάρχει αλλαγή στα δεδομένα. Αυτή η ενημέρωση επιτρέπει στα *views* να ενημερώνουν τη γραφική απεικόνιση.
* Το **view** αναπαριστά με γραφικό τρόπο την πληροφορία που περιέχει το *model* δημιουργώντας γραφική παρουσίαση στο χρήστη.

## Παραπομπές


Κατηγορία:Σχεδιαστικά πρότυπα